Një dokumentar i ri për rolin e reklamave tek filmat
Regjisori i filmit “Super size me” flet për rolin e marketingut në sukesin e filmave
Regjisori Morgan Spurlock hëngri për një muaj rresht në Mekdonalds për filmin e tij “Super size me”. Dokumentari i tij i ri “Pom Wonderful: The greatest movie ever sold”, i cili po ashtu satirizon shoqërinë tonë të konsumit, duke treguar se për të siguruar fonde për prodhimin e filmave, producenti duhet të përfshijë në film produktet e kompanisë financuese. Regjisori Spurlock tha në një intervistë për Zërin e Amerikës se duke bërë këto lloj marrëveshjesh, producentët në fakt luajnë me integritetin e tyre: Në dokumentarin e tij të ri, “Pom Wonderful, The Greatest Movie Ever Sold” Morgan Spurlock studjon nga afër reklamat për serialet televizive. Në një intervistë me Zërin e Amerikës, ai tha se i lindi ideja për projektin e tij të ri, ndërsa pa serialin e tij të preferuar, “Heroes”. Me humorin e që e karakterizon, regjisori Spurlock i merr me vete shikuesit në takimet me drejtorët e marketingut, për të siguruar financimet për filmin e tij më të fundit. u thotë ai përfaqësusve të kompanive financuese. Edhe pse Spurlock ofron t’i vendosë produktet e kompanisë në dokumentar, ai nuk arrin të marrë financim për filmin e tij. MorganSpurlock më në fund arrin të bëjë marrëveshje me një prodhues lëngjesh. Pasi ai nënshkori marrëveshjen me kompaninë e parë, edhe kompani të tjera e pasuan atë. Filmi është për të qeshur, por ai njëkohësisht zbulon çështjet e panjohura të marketingut bashkëkohor. Regjisori thotë se shumica e filmave i marrin një pjesë të fondeve nga reklamat. Ai thotë për shembull, se filmi i suksesshëm “Ironman” shfaqi më tepër se 100 produkte gjatë filmit. Por ai paralajmëron se marrëveshje të tilla mund të minojnë integritetin artistik të filmave. Regjisori Spurlock thotë se ai ka ruajtur kontrollin krijues të filmit. Ai nuk i shkurajon producentët e filmave nga marrëveshjet e rëndësishme me korporatat, përsa kohë që edhe ata bëjnë të njëjtën gjë: ruajnë nivelin artistik të filmit.